जातिसूचक शब्दों से अपमानित करने वाले तीन लोगों को कैद
जातिसूचक शब्दों से अपमानित कर मारपीट के दो मामलों में न्यायालय ने तीन लोगों को कैद व अर्थदंड की सजा सुनाई। सजा विशेष न्यायाधीश (एट्रोसिटी एक्ट) एल.डी. बोरासी ने दी।विशेष लोक अभियाेजक भगवानसिंह चौहान ने बताया 16 दिसंबर 2012 को करनाली सेदरा निवासी श्रवणसिंह पिता मांगूसिंह व दिनेश ने गांव के ही प्रभुलाल सूर्यवंशी का रास्ता रोककर मारपीट की। इसकी शिकायत प्रभुलाल ने सीतामऊ थाने में की। न्यायालय में प्रस्तुत साक्ष्यों से सहमत होते हुए न्यायाधीश ने श्रवणसिंह को धारा 325 भादंसं में दो वर्ष कैद व 15 हजार रुपए अर्थदंड तथा धारा 3 (1)10 में दो साल कैद व 10 हजार रुपए जुर्माना तथा दूसरे आरोपी दिनेश को धारा 325 में दो साल कैद व 15 हजार रुपए अर्थदंड की सजा सुनाई। फरियादी को जुर्माने की राशि में से 41 हजार रुपए प्रतिकर दिया जाएगा। दूसरे मामले में नगरी निवासी रामप्रसाद पिता मांगीलाल खारोल को 6 माह कैद व 10 हजार रुपए अर्थदंड दिया। आराेपी रामप्रसाद ने गांव की ही कैलाशकुंवर मालवीय को एक जीप बेची। इसमें इंजिन दूसरी जीप का था। जब कैलाशकुंवर ने शिकायत रामप्रसाद से की तो उसने गाली-गलौज कर जातिसूचक शब्दों से अपमानित किया। न्यायालय में प्रस्तुत साक्ष्यों से सहमत होते हुए न्यायाधीश ने रामप्रसाद को धारा 294 में 500 रुपए व 3(1) 10 में 6 माह कैद व 10 हजार रुपए जुर्माना सुनाया।
hin_Deva hin_Deva